இந்தோ-கொறிந்திய போதிகை

**இந்தோ-கொறிந்திய போதிகை** (*Indo-Corinthian capital*) என்பது வடமேற்கு இந்தியத் துணைக்கண்டத்தில் காணப்படும் தூண்கள் அல்லது அதன் தலையில் காணப்படும் போதிகைகளாகும். இவை பொதுவாக கிரேக்க மற்றும் இந்தியக் கட்டிடக்கலைகளை இணைக்கின்றன. இந்த போதிகைகள் பொதுவாக பொது ஊழியின்1-ஆம் நூற்றாண்டைச் சேர்ந்தவை. இவை கிரேக்க-பௌத்த கலைகளின் முக்கிய அம்சமாக உள்ளன.

## கொறிந்திய வடிவமைப்பு
இந்தோ-கொறிந்திய போதிகைகள் கிரேக்கத்தில் உருவாக்கப்பட்ட கொறிந்திய ஒழுங்கிலிருந்து பெறப்பட்ட ஒரு வடிவமைப்பு மற்றும் இலை கட்டமைப்பைக் காட்டுகின்றன. பேரரசர் அலெக்சாந்தரின் வெற்றிகளுக்குப் பிந்தைய நூற்றாண்டுகளில் கிழக்கில் கிரேக்க விரிவாக்கத்தின் பாதையைப் பின்பற்றி இந்தியாவுக்குள் அதன் வடிவங்கள் இறக்குமதி செய்யப்பட்டது. குறிப்பாக பாக்த்திரியாவை மையமாகக் கொண்ட கிரேக்க பாக்திரியா பேரரசு, (இன்றைய வடக்கு ஆப்கானித்தான்) இந்தியாவின் நுழைவாயில், ஐ கனௌம் போன்ற இடங்களில் கிமு 2 ஆம் நூற்றாண்டின் இறுதி வரை நிலைநிறுத்தியது. இந்தியாவில், இந்த வடிவமைப்புகள் பெரும்பாலும் மாற்றியமைக்கப்பட்டது. வழக்கமாக மிகவும் நீளமான வடிவத்தை எடுத்து சில நேரங்களில் சுருள்களுடன் இணைக்கப்பட்டது, பொதுவாக பௌத்த தாது கோபுரங்களிலும் கோயில்களின் சூழலிலும் இது கட்டமைக்கப்பட்டது.

## உருவங்கள்
[thumb| [பாக்கிசுத்தான்|பாக்கிசுத்தானின் சமால் கார்கியில் காணப்பட்ட கொறிந்திய போதிகையிலுள்ள புத்தரின் உருவம், ஜமால் கர்ஹி.]]
இந்தோ-கொறிந்திய போதிகைகள் புத்தர் அல்லது போதிசத்துவரின் உருவங்களையும் உள்ளடக்கிக் காணப்படுகிறது. பொதுவாக கொறிந்திய வடிவமைப்புகளின் ஆடம்பரமான இலைகளின் நிழலில் மைய உருவங்களாக இருந்தன. இந்த நடைமுறை இந்தியாவுடன் மட்டும் நின்றுவிடவில்லை, மேலும் நடு ஆசியாவின் பல்வேறு பகுதிகளிலும் இதற்கு ஆதரவு கிடைத்தது. கொறிந்திய போதிகைளின் இலைகளுக்குள் சிலைகளின் சித்தரிப்பு ஒரு கிழக்கு நாடுகளின் வளர்ச்சி அல்ல. 
 
## பௌத்த கட்டடக்கலையுடன் இணைந்தவை
இந்தோ-கொறிந்திய போதகைகள் பௌத்த தாது கோபுரகள் போன்ற கட்டடக்கலை கூறுகளுடன் இணைந்து பயன்படுத்தப்பட்டது.  சிர்காப் அகழ்வாராய்ச்சி தளத்தில் கிடைத்த தாது கோபுரம் சிறந்த உதாரணங்களில் ஒன்று. இது பின்னர், மறுசீரமைக்கப்பட்டது.

மேலும், காந்தாரக் கலையில், இந்தோ-கொறிந்திய போதிகைகள் பிரிக்கும் தூண்களின் மேல் உள்ள இந்தோ-கொரிந்திய தலைநகரங்கள் புத்தரின் வாழ்க்கையைப் பற்றிய கதை ஓவியங்களில் விரிவாகப் பயன்படுத்தப்பட்டுள்ளன. இந்த பயன்பாடு 5 ஆம் நூற்றாண்டின் பிற்பகுதி வரை தொடர்ந்தது.

## புகைப்படங்கள்

படிமம்:Base_of_pillar,_Indo-Corinthian_capitals_and_elephants_from_base_of_stupa,_Jarwal-Garhi.jpg|இந்தோ கொறிந்திய போதிகைகளுடன் சமால் கார்கியில் காணப்பட்ட தாது கோபுரம்
படிமம்:PilarImage4.jpg|புத்கார தூபியில் காணப்பட்ட ஒரு இந்தோ-கொறிந்திய போதிகை, அதன் கீழ் இரண்டாம் ஏசஸின் நாணயம் கண்டெடுக்கப்பட்டது. கிமு 20 அல்லது அதற்கு முந்தைய காலத்தைச் சேர்ந்தது (தூரின் நகர பண்டைய கலை அருங்காட்சியகம்).
படிமம்:Capitello_corinzio_con_busti_di_devoti_clarified_-_Butkara_I_(Swat).jpg|கிரேக்க-உரோமன் ஆடையணிந்த ஒரு புத்த பக்தரை சித்தரிக்கும் இந்தோ-கொறிந்திய போதிகை. புத்கரா தூபி, தேசிய கீழை கலை அருங்காட்சியகம், உரோம்.
படிமம்:ColumnWithFigurine.jpg|கொறிந்திய போதிகை மற்றும் பெண் சிலையால் அலங்கரிக்கப்பட்ட ஒரு தூண், ஏதென்ஸ், கிமு 2-1 ஆம் நூற்றாண்டு.
படிமம்:BuddhaCapitol2.JPG|கொறிந்திய போதிகையின் இலைகளுக்குள் புத்தர்
படிமம்:Series_of_Indo-Corinthian_capitals_from_Jamal-Garhi.jpg|சமால் கார்கியில் காணப்பட்ட இந்தோ-கொறிந்திய போதிகைகளின் தொடர்ச்சி
படிமம்:BuddhistTriad.JPG|இந்தோ-கொறிந்திய போதிகைகளுடன் இரண்டு தூண்களால் சூழப்பட்ட ஒரு புத்த மும்மூர்த்தி, கி.பி 3 ஆம் நூற்றாண்டு, காந்தாரம்
படிமம்:StupaCanopy.jpg|சாகில்-இ-கௌண்டி தூபியில் உள்ள இந்தோ-கொறிந்திய விதானம், ஹட்டா.
படிமம்:Small_Gandhara_architectural_pillar_by_Serrot_M_1883.jpg|சிறிய காந்தார கட்டிடக்கலைத் தூண்
படிமம்:ButkaraIKapitell.jpg|நான்கு குதிரைகளால் இழுக்கப்படும் ஒரு தேர் அமைப்புடன் கூடிய போதிகை, புத்கார தூபி.
படிமம்:Corinthian_Capital_with_Sun_God_Surya_Riding_a_Chariot_(Quadriga)_Gandhara_100-200_CE.jpg|சூரியனைக் கொண்ட இந்தோ-கொறிந்திய போதிகை, காந்தாரம், கிபி 2 ஆம் நூற்றாண்டு.


## இதனையும் காண்க

* கிரேக்க-பௌத்த கலை

## மேற்கோள்கள்

பகுப்பு:பௌத்த கட்டடக்கலை
பகுப்பு:செந்நெறிக் கட்டிடக்கலை